text: [{"text_idx": "#000002", "text": "Kada buntag, si Adlaw mosidlak sa kalipay gikan sa iyang pagsubang hantod sa iyang pagsalop. Aduna siya\u2019y tam-is nga pahiyom nga gahatag og katahom sa kalangitan. Maski kausa wala pa siya nakapakita og kasuko, kasubo, o kaminghoy."}, {"text_idx": "#000003", "text": "\u201cAtong pamug-oton si Adlaw,\u201d dani ni Gaan kay Gapas, duha ka gagmay nga panganod sa Baryo Tin-aw. Sa ilang pirmi pagmatyag ni Adlaw, natingala sila kon unsay makapakusmod niya."}, {"text_idx": "#000004", "text": "\u201cSige, mangayo ta\u2019g tabang sa ubang panganod diri sa atong baryo,\u201d tubag ni Gapas."}, {"text_idx": "#000005", "text": "Anang gabiuna, ilang gitawag ang tanang panganod sa ilang baryo. Nagsabot sila nga magtapok aron matabunan nila ang kahayag ni Adlaw."}, {"text_idx": "#000006", "text": "Apan kinaugmaan, si Adlaw malipayon gihapong nisidlak sa langit.\n\u201cWa man nausab ang nawong ni Adlaw,\u201d sulti ni Gaan."}, {"text_idx": "#000008", "text": "Anang gabiuna, ilang gitawag ang tanang panganod sa ikaduhang baryo. Ilang gipaapil sa ilang tapok aron matabunan nila ang kahayag ni Adlaw."}, {"text_idx": "#000009", "text": "Apan kinaugmaan, si Adlaw malipayon gihapong nisidlak sa langit."}, {"text_idx": "#000010", "text": "\u201cWa man gihapon nausab ang nawong ni Adlaw,\u201d sulti ni Gaan."}, {"text_idx": "#000011", "text": "\u201cMangayo ta\u2019g tabang sa mga panganod sa Baryo Linaw,\u201d tubag ni Gapas."}, {"text_idx": "#000012", "text": "\u201cWa man gihapon nausab ang nawong ni Adlaw. Mas kusgan gyod siguro siya kaysa nato,\u201d sulti ni Gaan."}, {"text_idx": "#000013", "text": "\u201cDi ta papildi. Mangayo ta\u2019g tabang sa mga panganod sa Baryo Kalma. Upat na ta kabaryuhan nga panganod. Sharo\u2019g di pa gyod makapamug-ot atong dakong tapok,\u201d tubag ni Gapas."}, {"text_idx": "#000014", "text": "Anang gabiuna, ilang gitawag ang tanang panganod sa ikaupat nga baryo. Apan sa ilang pagtapok, naay namatikdan si Gaan."}, {"text_idx": "#000015", "text": "\u201cBug-at naman kaayo atong tapok,\u201d sulti ni Gaan."}, {"text_idx": "#000016", "text": "\u201cKapyot mga panganod. Kapyot!\u201d shagit ni Gapas."}, {"text_idx": "#000018", "text": "Kinaugmaan, si Adlaw malipayon gihapong nisidlak sa langit."}, {"text_idx": "#000021", "text": "Huni-huni produces Binisaya resources for learners and teachers."}, {"text_idx": "#000023", "text": "Would you like to contribute to Huni-huni? Send an email to [email protected] and one of us will get in touch with you."}]